cyanic-selkie/wikianc huggingface dataset:
মহাবিশ্ব
স্থান ও সময় এবং এদের অন্তর্ভুক্ত সকল বিষয় নিয়েই মহাবিশ্ব । পৃথিবী এবং অন্যান্য সমস্ত গ্রহ, সূর্য ও অন্যান্য তারা ও নক্ষত্র , জ্যোতির্বলয়স্থ স্থান ও এদের অন্তর্বর্তীস্থ গুপ্ত পদার্থ , ল্যামডা-সিডিএম নকশা , তমোশক্তি ও মহাশূণ্য (মহাকাশ) - যেগুলো এখনও তাত্ত্বিকভাবে অভিজ্ঞাত কিন্তু সরাসরি পর্যবেক্ষিত নয় - এমন সব পদার্থ ও শক্তি মিলে যে জগৎ তাকেই বলা হচ্ছে মহাবিশ্ব বা বিশ্ব-ভ্রম্মান্ড। আমাদের পর্যবেক্ষণ-লব্ধ মহাবিশ্বের ব্যাস প্রায় । পুরো বিশ্বের আকার অজানা হলেও এর উপাদান ও সৃষ্টিধারা নিয়ে বেশ কয়েকটি hypotheses বিদ্যমান । মহাবিশ্বের উৎপত্তি সংক্রান্ত বিষয়কে বলে বিশ্বতত্ত্ব। দৃশ্যমান মহাবিশ্বের সুদূরতম প্রান্তের পর্যবেক্ষণ ও বিভিন্ন তাত্ত্বিক গবেষণায় মনে হয় মহাবিশ্বের প্রতিটি প্রক্রিয়াই তার সৃষ্টি থেকেই একই ধরনের প্রাকৃতিক নিয়ম ও কয়েকটি নির্দিষ্ট ধ্রুবক দ্বারা নির্ধারিত হয়। বিগ ব্যাং (Big Bang) তত্ত্ব অনুসারে এর আয়তন ক্রমবর্ধমান। সম্প্রতি আধুনিক পদার্থবিজ্ঞানীদের বিভিন্ন তত্ত্বে আমাদের এই দৃশ্যমান মহাবিশ্বের পাশাপাশি আরো অনেক মহাবিশ্ব থাকার অর্থাৎ অনন্ত মহাবিশ্ব থাকার সম্ভাবনার কথাও বলা হচ্ছে।
ইতিহাস
প্রাচীন কালে মহাবিশ্বকে ব্যাখ্যা করার জন্য নানাবিধ বিশ্বতত্ত্বের আশ্রয় নেওয়া হত। পুরাতন গ্রিক দার্শনিকরাই প্রথম এই ধরনের তত্ত্বে গাণিতিক মডেলের সাহায্য নেন এবং পৃথিবী কেন্দ্রিক একটি মহাবিশ্বের ধারণা প্রণয়ন করেন। তাদের মডেলে পৃথিবীই মহাবিশ্বের কেন্দ্রে অবস্থিত এবং পৃথিবীকে কেন্দ্র করে সমস্ত গ্রহ, সূর্য ও নক্ষত্ররা ঘুরছে। গ্রীকদের এই মডেলে মহাবিশ্বের মোট আয়তন বর্তমানে জ্ঞাত বৃহস্পতি গ্রহের কক্ষপথের মধ্যেই ছিল। তারা ভেবেছিলেন আকাশের তারারা আমাদের থেকে খুব বেশি দূরে অবস্থিত নয়।
বেশ কয়েক জন জ্যোতির্বিদ পৃথিবীকেন্দ্রিক মহাবিশ্বের ব্যাপারে দ্বিমত পোষণ করলেও যতদিন না চৌদ্দশো শতকে কোপের্নিকাস সৌরকেন্দ্রিক মহাবিশ্বকে যৌক্তিক ভাবে তার বইয়ে উপস্থাপনা করলেন ততদিন পৃথিবীকেন্দ্রিক ধারণা মানুষের মনে দৃঢ়ভাবে গেঁড়ে ছিল। পরবর্তীকালে নিউটনের গতি ও মহাকর্ষ সংক্রান্ত গভীর ধারণা পর্যবেক্ষণের সাথে সৌরকেন্দ্রিক জগতের সামঞ্জস্য নির্ধারণ করে। ধীরে ধীরে জ্যোতির্বিদরা আবিষ্কার করেন সূর্যের মতই কোটি কোটি তারা দিয়ে একটি গ্যালাক্সি গঠিত। কয়েক শত বছর বিজ্ঞানীদের ধারণা ছিল সমগ্র মহাবিশ্ব মানে শুধুমাত্র আমাদের এই ছায়াপথ গ্যালাক্সিটিই। ১৯২০র দশকে উন্নত দুরবীনের কল্যাণে জ্যোতির্বিদরা আবিষ্কার করলেন ছায়াপথের বাইরে অন্য গ্যালাক্সিদের।
সেই কোটি কোটি গ্যালাক্সিদের মধ্যে ছায়াপথের মতই কোটি কোটি তারাদের অবস্থান। সেই সমস্ত গ্যালাক্সিদের থেকে আগত আলোর বর্ণালি বিশ্লেষণে বোঝা গেল সেই গ্যালাক্সিগুলি আমাদের থেকে দূরে সরে যাচ্ছে।
এর সহজতম ব্যাখ্যা হল গ্যালাক্সিদের মধ্যে স্থানের প্রসারণ হচ্ছে এবং প্রতিটি গ্যালাক্সিই অন্য গ্যালাক্সি থেকে দূরে সরছে। বিজ্ঞানীদের ধারণা হল সুদূর অতীতে সমস্ত গ্যালাক্সিগুলি বা তাদের অন্তর্নিহিত সমস্ত পদার্থই একসাথে খুব ঘন অবস্থায় ছিল এবং কোন মহা বিস্ফোরণের ফলে বস্তুসমূহ একে অপর থেকে দূরে সরে যাচ্ছে। এই বিস্ফোরণের নাম দেওয়া হল বিগ ব্যাং। ১৯৬০এর দশকে বিজ্ঞানীরা বিগ ব্যাংএ সৃষ্ট উষ্ণ বিকিরণের শীতল অবশেষের সন্ধান পেলেন। এই তরঙ্গ বিগ ব্যাং ঘটনার প্রায় ৪০০,০০০ বা চার লক্ষ বছর পরে, বস্তু ঘনত্বের হ্রাসের পর, মুক্ত হয়েছিল। এই মাইক্রোওয়েভ বিকিরণ মহাবিশ্বের প্রতিটি জায়গাতেই পাওয়া যায়। এক অর্থে বলা যায় এই তরঙ্গ দৃশ্যমান মহাবিশ্বের শেষ প্রান্ত থেকে আসছে। বিংশ শতাব্দীর শেষে এসে জ্যোতির্বিদরা আবিষ্কার করলেন মহাবিশ্বের প্রসারণ ত্বরাণ্বিত হচ্ছে। এই আবিষ্কারটি বিশ্বতত্ত্বের কিছু প্রশ্নের উত্তর দিল।
বিগ ব্যাং মডেল অনুযায়ী মহাবিশ্বের শুরু হয়েছিল একটা ভীষণ ঘন ও উষ্ণ দশা থেকে। এই সময় বা অবস্থাকে প্ল্যাঙ্ক ইপোখ বলে অভিহিত করা যায়। সেই সময় থেকে মহাবিশ্বের সম্প্রসারণ হয়ে চলেছে। বিজ্ঞানীদের ধারণা শুরুর খুব অল্প সময়ের মধ্যেই (১০−-৩২ সেকেন্ডের মধ্যেই) মহাবিশ্বের অতি স্ফিতী (inflation) হয় যা কিনা দেশ বা স্থানের প্রতিটি অংশে প্রায় একই তাপমাত্রা স্থাপন করতে সাহায্য করে। এই সময়ে সুসম ঘনত্বের মাঝে হ্রাস-বৃদ্ধির ফলে ভবিষ্যত গ্যালাক্সি সৃষ্টির বীজ তৈরি হয়। মহাকর্ষ শক্তি মাধ্যমে সম্প্রসারণের বিরূদ্ধে বস্তুজগতকে আকর্ষিত করে গ্যালাক্সি সৃষ্টির পেছনে কৃষ্ণ বা অন্ধকার বস্তুর বিশেষ ভূমিকা আছে। অন্যদিকে মহাবিশ্বের বর্তমান প্রসারণের মাত্রার ত্বরণের জন্য কৃষ্ণ বা অন্ধকার শক্তি বলে একটি জিনিসকে দায়ী করা হচ্ছে। তাত্ত্বিক ভাবে কৃষ্ণ বস্তু মহাকর্ষ ছাড়া অন্য বলগুলোর সাথে (তড়িৎ-চুম্বকীয়, সবল ও দুর্বল) খুব অল্পই বিক্রিয়া করে সেইজন্য ডিটেকটর দিয়ে তাকে দেখা মুশকিল। বর্তমান মহাবিশ্বের মূল অংশই হচ্ছে কৃষ্ণ শক্তি, বাকিটা কৃষ্ণ বস্তু। আমরা চোখে বা ডিটেকটর মাধ্যমে যা দেখি তা মহাবিশ্বের মাত্র ৫ শতাংশের কম। এই মডেলে মহাবিশ্বের বর্তমান বয়েস ১৩.৭৫ বিলিয়ন বা ১,৩৭৫ কোটি বছর। এই মহাবিশ্বের দৃশ্যমান অংশের "এই মুহূর্তের" ব্যাস প্রায় ৯৩ বিলিয়ন আলোক বছর। যেহেতু মহাবিশ্বের প্রতিটি বিন্দু প্রতিটি বিন্দু থেকে প্রতি মুহূর্তে আরো দ্রুত সরছে, মহাবিশ্বের ব্যাস ১৩.৭৫ x ২ = ২৭.৫০ বিলিয়ন আলোক বছরের চাইতে বেশি। দেশ বা স্থানের প্রতিটি বিন্দু বহু দূরের কোন বিন্দুর তুলনায় আলোর গতির উর্ধে ভ্রমণ করে, যতক্ষণ না সেই বিন্দুগুলির মাঝে তথ্য আদানপ্রদান না হচ্ছে এই গতি বিশেষ বা সাধারণ আপেক্ষিকতার কোন নিয়ম ভঙ্গ করে না।
thumb|right|290px| হাবল দুরবীন মহাশূন্যের একটি মোটামুটি খালি অংশকে তাক করে বেশ কিছুদিন ধরে এই উচ্চ রেজলুশানের ছবিটি ধারণ করে। এই অংশটির মোট আকার চাঁদের কৌণিক ব্যাসের (আধ ডিগ্রী) সমান। নিচের বাঁদিকের বাক্সে সেটা দেখানো হয়েছে। এই ছবিতে দৃশ্যমান মহাবিশ্বের সবচেয়ে দূরবর্তী অঞ্চলের গ্যালাক্সীসমূহ দেখা যাচ্ছে। এখানে প্রতিটি গ্যালাক্সিতে অন্ততঃ ১ বিলিয়ন বা ১০০ কোটি তারা রয়েছে। এছাড়া এই ছবিতে প্রায় ১০০টি খুবই ছোট লাল গ্যালাক্সি আছে যাদের দূরত্ত্ব হয়তো আমাদের জানা মতে সবচেয়ে বেশি, সেগুলো বিগ ব্যাং হবার পরে কয়েক শো মিলিয়ন বছরের মধ্যেই সৃষ্টি হয়েছিল।
বর্তমান মহাবিশ্বের উপাদান সমূহ
মহাবিশ্বের আকার বিশাল। বর্তমান বিশ্বতত্ত্বের মডেল অনুযায়ী মহাবিশ্বের বর্তমান বয়েস ১৩.৭৫ বিলিয়ন বা ১,৩৭৫ কোটি বছর। এই মহাবিশ্বের দৃশ্যমান অংশের "এই মুহূর্তের" ব্যাস প্রায় ৯৩ বিলিয়ন আলোক বছর। যেহেতু মহাবিশ্বের প্রতিটি বিন্দু প্রতিটি বিন্দু থেকে প্রতি মুহূর্তে আরো দ্রুত সরছে, মহাবিশ্বের ব্যাস ১৩.৭৫ x ২ = ২৭.৫০ বিলিয়ন আলোক বছরের চাইতে বেশি। দেশ বা স্থানের প্রতিটি বিন্দু বহু দূরের কোন বিন্দুর তুলনায় আলোর গতির উর্ধে ভ্রমণ করে, যতক্ষণ না সেই বিন্দুগুলির মাঝে তথ্য আদানপ্রদান না হচ্ছে এই গতি বিশেষ বা সাধারণ আপেক্ষিকতার কোন নিয়ম ভঙ্গ করে না। কাজেই পৃথিবীকে কেন্দ্র করে মহাবিশ্বকে যদি একটা গোলক কল্পনা করা হও তবে তার ব্যাসার্ধ হবে প্রায় ৪৬ বিলিয়ন আলোক বর্ষ। যদিও সেই দূরত্ত্বে অবস্থিত গ্যালাক্সি থেকে এই মুহূর্তে যে বিকিরণ বার হচ্ছে তা আমরা কখনই দেখতে পাব না।
জ্যোতির্বিদরা মনে করছেন দৃশ্যমান মহাবিশ্বে প্রায় ১০০ বিলিয়ন (১০+১১) গ্যালাক্সি আছে। এই গ্যালাক্সিরা খুব ছোট হতে পারে, যেমন মাত্র ১০ মিলিয়ন (বা ১ কোটি) তারা সংবলিত বামন গ্যালাক্সি অথবা খুব বড় হতে পারে, দৈত্যাকার গ্যালাক্সিগুলিতে ১০০০ বিলিয়ন তারা থাকতে পারে (আমাদের গ্যালাক্সি ছায়াপথের ১০ গুণ বেশি)। দৃশ্যমান মহাবিশ্বে আনুমানিক ৩ x ১০+২৩টি তারা থাকতে পারে।
বর্তমানের মহাজাগতিক মডেল অনুযায়ী মহাবিশ্বের মূল উপাদান মূলতঃ কৃষ্ণ বা অন্ধকার শক্তি। ধরা হচ্ছে যে এই শক্তি সারা মহাবিশ্বে ছড়িয়ে আছে এবং মহাবিশ্বের প্রসারণের পিছনে মূল ভূমিকা পালন করছে। কৃষ্ণ শক্তির পরিমাণ যেখানে ৭৪% ভাগ ধরা হয়, মোট বস্তুর পরিমাণ সেখানে ২৬%। কিন্তু এই বস্তুর মধ্যে ২২% কৃষ্ণ বস্তু ও ৪% দৃশ্যমান বস্তু। কৃষ্ণ বস্তুর অস্তিত্ব পরোক্ষভাবে গ্যালাক্সির ঘূর্ণন, গ্যালাক্সিপুঞ্জ, মহাকর্ষীয় লেন্সিং, ইত্যাদি পর্যবেক্ষণ মাধ্যমে নিশ্চিত করা হয়েছে। কৃষ্ণ বস্তু যেহেতু মহাকর্ষ ছাড়া অন্য কোন বলের সংঙ্গে পারতপক্ষে কোন মিথষ্ক্রিয়ায় অংশগ্রহণ করে না, সেই জন্য তাকে সরাসরি পর্যবেক্ষণ করা কঠিন।
মহাবিশ্বের সংঙ্গে আমাদের পরিচয় দৃশ্যমান বস্তুর আঙ্গিকে। পরমাণু ও পরমাণু দ্বারা গঠিত যৌগ পদার্থ দিয়ে এই দৃশ্যমান বিশ্ব গঠিত। পরমাণুর কেন্দ্রে নিউক্লিয়াস প্রোটন ও নিউট্রন দিয়ে গঠিত। প্রোটন ও নিউট্রনকে ব্যারিয়ন বলা হয়। ব্যারিয়ন তিনটি কোয়ার্ক কণা দিয়ে গঠিত। অন্যদিকে দুটি কোয়ার্ক কণা দিয়ে গঠিত কণাদের মেজন বলা হয়। অন্যদিকে লেপটন কণা কোয়ার্ক দিয়ে গঠিত নয়। সবেচেয়ে পরিচিত লেপটন কণা হচ্ছে ইলেকট্রন। প্রমিত মডেল বা স্ট্যান্ডার্ড মডেল কোয়ার্ক, লেপটন ও বিভিন্ন বলের মিথষ্ক্রিয়ায় সাহায্যকারী কণাসমূহ (যেমন ফোটন, বোজন ও গ্লুয়োন) দিয়ে তৈরি। বর্তমানের কণা পদার্থবিদ্যাকে ব্যাখ্যা করতে এই মডেল সফল হয়েছে।
মহাবিশ্বের গঠন ও আকার
সূর্য আমাদের নিকটবর্তী নক্ষত্র। সূর্য থেকে আলো আসতে ৮ মিনিট মত সময় লাগে, কাজেই সূর্যের দূরত্ত্ব হচ্ছে আনুমানিক ৮ আলোক মিনিট। আমাদের সৌর জগতের আকার হচ্ছে ১০ আলোক ঘন্টার মত। সূর্যের পরে আমাদের নিকটবর্তী তারা হচ্ছে ৪ আলোক বর্ষ দূরত্বে। নিচের চিত্রে ১৪ আলোক বর্ষের মধ্যে অবস্থিত সমস্ত তারাদের দেখানো হয়েছে। center|thumb|550px| আমাদের ১৪ আলোকবর্ষের মধ্যে যে সমস্ত তারা আছে
আমাদের গ্যালাক্সি ছায়াপথ
নিচের ছবিতে ছায়াপথ গ্যালাক্সির বাহুসমূহ দেখানো হয়েছে। সূর্য থেকে গ্যালাক্সির কেন্দ্রের দূরত্ব প্রায় ৩০,০০০ আলোক বর্ষ। গ্যালাক্সির ব্যাস ১০০,০০০ বা এক লক্ষ আলোক বর্ষ। কেন্দ্রের উল্টোদিকের অংশকে আমরা দেখতে পাই না। center|thumb|350px|আমাদের গ্যালাক্সির সর্পিল বাহুসমূহ
স্থানীয় গ্যালাক্সিপুঞ্জ
নিচের চিত্রে ছায়াপথের ৫ মিলিয়ন বা ৫০ লক্ষ আলোকবর্ষের মধ্যে অবস্থিত গ্যালাক্সিগুলো দেখানো হয়েছে। এই স্থানীয় গ্যালাক্সি দলের মধ্যে বড় তিনটি সর্পিল গ্যালাক্সি - ছায়াপথ, অ্যান্ড্রোমিডা বা M31 এবং M33 একটি মহাকর্ষীয় ত্রিভুজ তৈরি করেছে। অ্যান্ড্রোমিডা গ্যালাক্সি আমাদের নিকটবর্তী বড় গ্যালাক্সি। এর দূরত্ব হচ্ছে ২.৫ মিলিয়ন বা ২৫ লক্ষ আলোকবর্ষ। স্থানীয় দলের মধ্যে বেশির ভাগ গ্যালাক্সিই বড় ম্যাজিল্লান মেঘের মত অনিয়মিত গ্যালাক্সি। frame|center|স্থানীয় গ্যালাক্সিপুঞ্জ
স্থানীয় গ্যালাক্সি মহাপুঞ্জ
ডান দিকের চিত্রে স্থানীয় গ্যালাক্সি দল থেকে স্থানীয় গ্যালাক্সি মহাপুঞ্জের অন্যান্য দলের দূরত্ত্ব দেখানো হয়েছে। এই মহাপুঞ্জের কেন্দ্র কন্যা গ্যালাক্সি দল হওয়াতে তাকে কন্যা মহাপুঞ্জ বা মহাদল বলা হয়। কন্যা গ্যালাক্সি পুঞ্জ আমাদের থেকে প্রায় ৬৫ মিলিয়ন বা ৬.৫ কোটি আলোকবর্ষ দূরে অবস্থিত। এই ধরনের মহাপুঞ্জগুলো ফিতার আকারের মত। সাবানের বুদবুদ দিয়ে এই ধরনের গ্যালাক্সিপুঞ্জ গঠনের মডেল করা যায়। দুটো বুদবুদের দেওয়াল যেখানে মেশে সেখানেই যেন গ্যালাক্সির ফিতা সৃষ্টি হয়েছে। right|299px|thumb|স্থানীয় গ্যালাক্সি মহাপুঞ্জ বা সুপারক্লাস্টার।
নিচের চিত্রে আমাদের ৫০০ মিলিয়ন বা ৫০ কোটি আলোকবর্ষের মধ্যে অবস্থিত প্রধান গ্যালাক্সিপুঞ্জ ও গ্যালাক্সি দেওয়াল দেখানো হচ্ছে। এই চিত্রে বুদবুদগুলোর মাঝের শূন্যতা (void) খুব ভাল করেই বোঝা যাচ্ছে। কন্যা গ্যালাক্সি মহাপুঞ্জসহ ৫০ মেগাপার্সেকের (৫০ মিলিয়ন পার্সেক বা ১৬৩ মিলিয়ন আলোকবর্ষ)মধ্যে সমস্ত পদার্থ ৬৫ মেগাপার্সেক দূরের নর্মা পুঞ্জের (Abell 3627)দিকে ৬০০ কিমি/সেকেন্ডে ছুটে যাচ্ছে। বৃহত্তর স্কেলে গ্যালাক্সি সৃষ্টির জন্য ব্যারিয়ন ধ্বনি স্পন্দন (Baryon Acoustic Oscillation) যথেষ্ট সফল হয়েছে। এই মডেল অনুযায়ী গ্যালাক্সি পুঞ্জ মোটামুটি ১০০ মেগাপার্সেক (~৩০০ মিলিয়ন আলোকবর্ষ)স্কেলে বা স্থান জুড়ে সৃষ্টি হবে। স্লোয়ান ডিজিটাল স্কাই সার্ভের ডাটাতে ব্যারিয়ন স্পন্দন ২০০৫এ ধরা পড়ে। thumb|600px|center| আমাদের ৫০০ মিলিয়ন আলোকবর্ষের মধ্যের মহাবিশ্ব। নিকটবর্তী গ্যালাক্সি দেওয়াল দেখা যাচ্ছে
ডুমনী ইউনিয়ন
ডুমনী ইউনিয়ন বাংলাদেশের ঢাকা জেলার তেজগাঁও উন্নয়ন সার্কেলের একটি প্রশাসনিক ইউনিয়ন। যা ঢাকা সিটি করপোরেশনের সাথে একীভূত করা হয়। স্থানীয় সরকার (সিটি করপোরেশন) সীমানা পরিবর্তন (সম্প্রসারণ ও সংকোচন) বিধিমালা-২০১৩-এর বিধি ৫(২) বিধান অনুসারে ডিসিসির অন্তর্ভুক্ত করা হয়।
আয়তন ও জনসংখ্যা
আয়তনঃ ৩৫ বর্গ মাইল
জনসংখ্যাঃ ১৬,৯১৬ জন
পুরুষঃ ৯,২৮৬জন
নারীঃ ৭,৫৭৬জন
যোজনী বন্ধন তত্ত্ব
তত্ত্ব
এই তত্ত্ব অনুসারে, প্রতিটি পরমাণুর অর্ধপূর্ণ ভ্যালেন্স পারমাণবিক কক্ষপথের অধিক্রমণের মাধ্যমে দুটি পরমাণুর মধ্যে একটি সমযোজী বন্ধন গঠিত হয়, যার মধ্যে একটি করে অযুগ্ম ইলেকট্রন থাকে। একটি যোজনী বন্ধন কাঠামো  লুইস কাঠামোর অনুরূপ, কিন্তু এক্ষেত্রে  একটি একক লুইস কাঠামো লেখা যায় না, বেশ কিছু যোজনী বন্ধন কাঠামো ব্যবহার করা হয়। এই যোজনী বন্ধন কাঠামোর প্রতিটি একটি নির্দিষ্ট লুইস কাঠামোকে প্রতিনিধিত্ব করে।  যোজনী বন্ধন কাঠামোর এই সমন্বয় রেজোনেন্স তত্ত্বের প্রধান বিষয় । যোজনী বন্ধন তত্ত্ব বিবেচনা করে যে অংশগ্রহণকারী পরমাণুর অধিক্রমণ পারমাণবিক কক্ষপথ একটি রাসায়নিক বন্ধন গঠন করে।অধিক্রমণের কারণে, এটা সবচেয়ে সম্ভাব্য যে ইলেকট্রন বন্ধন অঞ্চলে থাকে। যোজনী বন্ধন তত্ত্ব বন্ধনকে দুর্বলভাবে জোড়া কক্ষপথ (ছোট অধিক্রমণ) হিসেবে দেখে। যোজনী বন্ধন তত্ত্ব সাধারণত সর্বনিম্ন শক্তির কক্ষপথ বিশিষ্ট পরমাণুতে প্রয়োগ করা সহজ। মূল কক্ষপথ এবং ইলেকট্রন মূলত বন্ধন গঠনের সময় অপরিবর্তিত থাকে। অধিক্রমণ কক্ষপথ দুই ধরনের হয়ে থাকে সিগমা এবং পাই ।  সিগমা বন্ধন ঘটে যখন দুটি যৌথ ইলেকট্রনের কক্ষপথ মাথা থেকে মাথা পর্যন্ত অধিক্রমণ করে। পাই বন্ধন ঘটে যখন দুটি কক্ষপথ সমান্তরাল হয়। উদাহরণস্বরূপ, দুটি s কক্ষপথের ইলেকট্রনের মধ্যে গঠিত বন্ধন একটি সিগমা বন্ধন, কারণ দুটি গোলক সবসময় একই অক্ষের উপর থাকে  । বন্ধন ক্রমের  দিক থেকে একক বন্ধন একটি সিগমা বন্ধন,দ্বি-বন্ধন একটি সিগমা বন্ধন এবং একটি পাই বন্ধন নিয়ে গঠিত, এবং ত্রি-বন্ধনে একটি সিগমা বন্ধন এবং দুটি পাই বন্ধন থাকে। যাইহোক, বন্ধনের জন্য পারমাণবিক কক্ষপথের সংকরায়ন হতে পারে। প্রায়ই,  পারমাণবিক বন্ধন কক্ষপথের বিভিন্ন সম্ভাব্য ধরনের কক্ষপথের  চরিত্র আছে।উপযুক্ত বন্ধন গঠনের জন্য উপযুক্ত  একটি পারমাণবিক কক্ষপথ পাওয়ার পদ্ধতিকে বলা হয় সংকরায়ন।
প্রয়োগ
যোজনী বন্ধন তত্ত্বের একটি গুরুত্বপূর্ণ দিক হল সর্বোচ্চ অধিক্রমণের শর্ত, যা সবচেয়ে শক্তিশালী সম্ভাব্য বন্ধন গঠনের দিকে নিয়ে যায়। এই তত্ত্ব বহু পরমাণু বিশিষ্ট  অণুতে সমযোজী বন্ধন গঠন ব্যাখ্যা করতে ব্যবহৃত হয়।
উদাহরণস্বরূপ, F2 অণুর ক্ষেত্রে, F-F বন্ধন দুটি F পরমাণুর pz কক্ষপথের অধিক্রমণ দ্বারা গঠিত হয়, প্রতিটি একটি অযুগ্ম ইলেকট্রন ধারণ করে। যেহেতু অধিক্রমণ কক্ষপথের প্রকৃতি H2 এবং F2 অণুতে ভিন্ন, তাই H2 এবং F2 অণুর মধ্যে বন্ধন শক্তি এবং বন্ধন দৈর্ঘ্যের পার্থক্য রয়েছে ।
দশরথ
থাম্ব|রাজা দশরথ রামকে বনে নির্বাসনে তার বাধ্যবাধকতায় অসহায়ভাবে শোকাহত সূর্যবংশীয় রাজা দিলীপের পুত্র রঘু, রঘুর পুত্র অজ ও অজের পুত্র দশরথ । ইনি অযোধ্যার রাজা এবং রাম লক্ষ্মণাদির পিতা । কৌশল্যা, কৈকেয়ী ও সুমিত্রা নামে এঁর তিনজন প্রধান মহিষী ছিলেন । বহু বৎসর এঁর কোন পুত্র হয় নি । শান্তা নামে এঁর এক কন্যাও ছিল । দশরথ এই কন্যাকে পরম মিত্র অঙ্গদেশের রাজা রোমপাদের কাছে পৌষ্যপুত্রীরূপে দান করেন । রোমপাদ শান্তাকে বিভাণ্ডক মুনির পুত্র ঋষ্যশৃঙ্গের সাথে বিবাহ দেন ।
অন্ধমুনির অভিশাপ
যৌবনে একবার দশরথ মৃগয়াকালে গভীররাত্রে কলসে জল পূর্ণরত এক মুনিকুমারকে জলপানরত হস্তী ভ্রমে শব্দভেদী বাণের সাহায্যে হত্যা করেন । দশরথ যখন মুনিকুমারকে তার অন্ধ পিতার কাছে নিয়ে যান তখন তিনি এই বলে অভিশাপ দেন : "পুত্রব্যসনজং দুঃখং যদেতন্মম সাংপ্রতম্।
- দশরথের প্রতি অন্ধঋষি
অর্থাৎ হে রাজা তুমি যেভাবে আমাকে পুত্রের বিরহ দুঃখ দিয়েছ একই ভাবে তুমিও পুত্রশোকে প্রাণ হারাবে । এই বলে তিনি ও তার স্ত্রী দেহত্যাগ করেন ।
পুত্রেষ্টি যজ্ঞ
অপুত্রক দশরথ পুত্রকামনায় পুত্রেষ্টিযজ্ঞ করেন। এই যজ্ঞের পুরোহিত ছিলেন তার জামাতা ঋষ্যশৃঙ্গ মুনি। সেই যজ্ঞের পায়েস দশরথ, কৌশল্যা ও কৈকেয়ীকে পুত্রলাভার্থে আহার করতে দেন । কৌশল্যা ও কৈকেয়ী এই পায়সের অংশ অন্য সপত্নী সুমিত্রাকে আহার করতে দেন। এর ফলে কৌশল্যার গর্ভে রাম, কৈকেয়ীর গর্ভে ভরত এবং সুমিত্রার দুই ভাগ পায়স ভক্ষণের ফলে লক্ষ্মণ ও শত্রুঘ্ন নামে দুই যমজ সন্তানের জন্ম হয়।
কৈকেয়ীকে বরদান ও মৃত্যু
একবার দেবাসুর যুদ্ধে শম্বরাসুরকে বধ করতে গিয়ে দশরথ ভীষণ ভাবে আহত হন । এসময় দশরথ তাকে একই সময়ে দুটি বর দেবার প্রতিশ্রুতি করেন । রামের রাজ্যাভিষেকে কৈকেয়ী দাসী মন্থরার প্ররোচনায় এই বর চান যেন রামের বদলে ভরত রাজা হয় এবং রাম চৌদ্দ বছরের জন্য বনবাসী হয় । দশরথ নিতান্ত অনিচ্ছায় এই বর দেন এবং রাম এর বনবাসের ষষ্ঠ দিন ইনি দেহত্যাগ করেন ।
আম্রপালি (আম)
তারপর থেকে এই আমটি সারা ভারতের খামার এবং বাগানগুলিতে রোপন করা হয়েছে। পশ্চিমবঙ্গের নদিয়া জেলার চাকদহে আম্রপালি আম প্রথম রোপণ করা হয়। ভারতীয় আমের এ জাতটি বাংলাদেশে আসে ১৯৮৪ সালে। কৃষি সম্প্রসারণ অধিদপ্তরের মহাপরিচালক কৃষিবিদ এনামুল হক এবং চুয়াডাঙ্গার আজাদ হাইব্রিড নার্সারির কর্ণধার আবুল কালাম আজাদের যৌথ উদ্যোগে বাংলাদেশে এই জাতটি আমদানি করা হয়।
বৈশিষ্ট্য
এই জাতের বেশ কিছু বৈশিষ্ট্য রয়েছে। উন্নত জাতের আম এক গাছে এক বছর ফলে, পরের বছর ফলে না। কিন্তু আম্রপালি প্রতিবছর ফলে। এর মিষ্টতার পরিমাণ ল্যাংড়া বা হিমসাগরের চেয়ে বেশি। আম গাছটি গঠন ছোট, গাছে ছোট আকারের আমের গুচ্ছ ধরতে দেখা যায়। আমের রং কমলা-লাল এবং অন্যান্য বাণিজ্যিক জাতের আমের তুলনায় এতে প্রায় ২.৫-৩.০ গুণ বেশি বিটা ক্যারোটিন থাকে। তবে এই গাছের জীবনকাল সংক্ষিপ্ত। গড় ফলন প্রতি হেক্টরে ১৬ টন।
সূরা আনকাবূত
আল আনকাবূত ,(মাকড়শা) (سورة النمل), (পিপীলিকা) মুসলমানদের ধর্মীয় গ্রন্থ কুরআনের ২৯ তম সূরা। এই সূরাটি মক্কায় অবতীর্ণ হয়েছে এবং এর আয়াত সংখ্যা ৬৯টি।
আয়াতসমূহ
بِسْمِ اللّهِ الرَّحْمـَنِ الرَّحِيمِ আল্লাহর নাম দিয়ে শুরু করছি যিনি পরম করুণাময়, অতি দয়ালু।
১-১০
১) আলিফ-লাম-মীম।	 ২) মানুষ কি মনে করে যে, তারা একথা বলেই অব্যাহতি পেয়ে যাবে যে, আমরা বিশ্বাস করি এবং তাদেরকে পরীক্ষা করা হবে না? ৩)আমি তাদেরকেও পরীক্ষা করেছি, যারা তাদের পূর্বে ছিল। আল্লাহ অবশ্যই জেনে নেবেন যারা সত্যবাদী এবং নিশ্চয়ই জেনে নেবেন মিথ্যুকদেরকে।	 ৪)যারা মন্দ কাজ করে, তারা কি মনে করে যে, তারা আমার হাত থেকে বেঁচে যাবে? তাদের ফয়সালা খুবই মন্দ। ৫)যে আল্লাহর সাক্ষাৎ কামনা করে, আল্লাহর সেই নির্ধারিত কাল অবশ্যই আসবে। তিনি সর্বশ্রোতা, সর্বজ্ঞানী।
৬) যে কষ্ট স্বীকার করে, সে তো নিজের জন্যেই কষ্ট স্বীকার করে। আল্লাহ বিশ্ববাসী থেকে বে-পরওয়া।	 ৭) আর যারা বিশ্বাস স্থাপন করে ও সৎকর্ম করে, আমি অবশ্যই তাদের মন্দ কাজ গুলো মিটিয়ে দেব এবং তাদেরকে কর্মের উৎকৃষ্টতর প্রতিদান দেব। ৮) আমি মানুষকে পিতা-মাতার সাথে সদ্ব্যবহার করার জোর নির্দেশ দিয়েছি। যদি তারা তোমাকে আমার সাথে এমন কিছু শরীক করার জোর প্রচেষ্টা চালায়, যার সম্পর্কে তোমার কোন জ্ঞান নেই, তবে তাদের আনুগত্য করো না। আমারই দিকে তোমাদের প্রত্যাবর্তন। অতঃপর আমি তোমাদেরকে বলে দেব যা কিছু তোমরা করতে।	 ৯) যারা বিশ্বাস স্থাপন করে ও সৎকাজ করে, আমি অবশ্যই তাদেরকে সৎকর্মীদের অন্তর্ভুক্ত করব। ১০) কতক লোক বলে, আমরা আল্লাহর উপর বিশ্বাস স্থাপন করেছি; কিন্তু আল্লাহর পথে যখন তারা নির্যাতিত হয়, তখন তারা মানুষের নির্যাতনকে আল্লাহর আযাবের মত মনে করে। যখন আপনার পালনকর্তার কাছ থেকে কোন সাহায্য আসে তখন তারা বলতে থাকে, আমরা তো তোমাদের সাথেই ছিলাম। বিশ্ববাসীর অন্তরে যা আছে, আল্লাহ কি তা সম্যক অবগত নন?
গুড়
গুড় এশিয়া ও আফ্রিকায় তৈরি একটি অপরিশোধিত চিনির পণ্য। আখ কিংবা খেজুরের রস হতে তৈরি করা এক প্রকারের মিষ্টদ্রব্য। তালের রস হতেও গুড় তৈরি করা হয়। আখ, খেজুর এবং তাল গাছের রস ঘন করে পাক দিয়ে গুড় তৈরি করা হয়। গুড় প্রধানত ৩ প্রকার; ঝোলাগুড়, পাটালিগুড়, চিটাগুড়।
পরিবেশন প্রণালী
বাংলাদেশে গুড় দিয়ে পিঠা, পায়েস ইত্যাদি সুস্বাদু নাস্তা তৈরি করা হয়। গুড়ের সন্দেশ এদেশে একটি অত্যন্ত জনপ্রিয় মিষ্টান্ন।
ফিলিপাইন সুপার লিগা
ফিলিপাইন সুপার লিগা ( পিএসএল) ফিলিপাইনে প্রথম কর্পোরেট ক্লাব ভলিবল লীগ। এটা স্পোর্টসকোর ইভেন্ট ম্যানেজমেন্ট এবং কনসালটেনসি কোম্পানী দ্বারা সংগঠিত হয়। এই লীগ সাবেক কলেজ খেলোয়াড়দের জন্য আয়োজন করা হয়ে থাকে, যাতে তারা তাদের ভলিবল খেলা কর্মজীবনের সঙ্গে অবিরত থাকতে পারে।
পিএসএল এর চেয়ারম্যান হলেন ফিলিপ এলা জুইকো যিনি রামন সুজারার সভাপতি এবং ডা: আর্দ্রিয়ান লরেল এর কমিশনার।
ফেডিনা বরবনিকা
ম্যাসকারেন মার্টিন বা ম্যাসক্যারন সোয়ালো যার দ্বিপদ নাম ফেডিনা বরবনিকা হচ্ছে সোয়ালো পরিবারের প্যাসারিন পাখি। এরা মাদাগাস্কার এবং ম্যাসকারেন দ্বীপে বাস করে। এরা ছোট আকারের পাখি।
শ্রেণীবিন্যাস
জার্মান প্রাণীবিদ জোহান ফ্রেডরিখ গ্যামলিন ১৭৮৯ সালে ম্যাসকারেন মার্টিন এদেরকে প্রথম বর্ণনা করেন, হাইরান্ডো বরবনিকা নামে। ১৮৫৫ সালে ফরাসি জীববিজ্ঞানী চার্লস লুসিয়েন বোনাপার্তে এদেরকে ফেদিনা গণে স্থানান্তরিত করেন। ফেদিনা এসেছে গ্রীক ফেইওস (বাদামী) এবং ইতালিয় (সোয়ালো) থেকে এবং প্রজাতি এসেছে ফরাসি বউরবন (পূনর্মিলন) থেকে। এদের দুটো উপপ্রজাতি আছে।
বর্ণনা
প্রাপ্তবয়স্ক ম্যাসকারেন মার্টিনের দৈর্ঘ্য এবং ডানার গড় বিস্তৃতি । এদের ওজন ২৩.৯ গ্রাম।
বাসস্থান
এরা শুধু মাদাগাস্কার ও ম্যাসকারেন দ্বীপে বাস করে। দালান, সুড়ঙ্গ, উহা, পাথরের মাঝে উপযুক্ত পরিবেশ পেলেই এরা বাসা বাঁধে।
সুলায়মান আল-আলওয়ান
সুলায়মান আল-আলওয়ান বা পূর্ণরূপে সুলায়মান ইবনে নাসির ইবন আব্দ আল্লাহ আল-আলওয়ান ( سليمان بن ناصر بن عبد الله العلوان    ) একজন সৌদি আরব সালাফি ইসলামপন্থী স্কলার এবং জঙ্গি জিহাদের তাত্ত্বিক। তাকে কেউ কেউ সমসাময়িক ইসলামী বিদ্বানদের অন্যতম বলে উল্লেখ করেছেন, বিশেষত হাদীসের ক্ষেত্রে। উগ্রবাদী বিশ্বাসের কারণে ২০০৪ সালে তাকে গ্রেপ্তার করা হয়েছিল।
ফতোয়া
২০০ সালে, তিনি ইস্রায়েলের বিরুদ্ধে আত্মঘাতী বোমা বিস্ফোরণে সমর্থন করার জন্য একটি ফতোয়া জারি করেছিলেন এবং ২০০১ সালে তিনি তালেবানের দ্বারা বামিয়ান বুদ্ধদের ধ্বংসকে সমর্থন করেছিলেন। আল- কাসিম প্রদেশের আল-আলওয়ানের মসজিদকে "সন্ত্রাসী কারখানা" হিসাবে মধ্যপন্থী ইসলামী আলেমদের দ্বারা সমালোচনা করা হয়েছিল। তার শিক্ষার্থীদের মধ্যে ১১ ই সেপ্টেম্বরের হামলায় বিমান ছিনতাইকারীদের একজন আবদুলাজিজ আল-ওমারিও ছিলেন। ১১ ই সেপ্টেম্বরের হামলার পরে আল-আলওয়ান দুটি ফতোয়া জারি করেছিলেন (২১ সেপ্টেম্বর ২০০১ এবং ১৯ অক্টোবর ২০০১), তিনি ঘোষণা করেছিলেন যে আফগানিস্তানে আমেরিকানদের সমর্থন করা যে কোনও মুসলমানই কাফের এবং সমস্ত মুসলমানকে আফগান ও তালেবানকে সমর্থন করার আহ্বান জানিয়েছে জিহাদ সহ যে কোনও উপায়ে ২০০২ সালের জানুয়ারিতে আলওয়ান এবং আরও দু'জন উগ্রবাদী সৌদি আলেম হামদ আল-আকলা আল-শুয়েবী এবং আলী আল খুদাইর তালেবান নেতা মোল্লা ওমরকে তার প্রশংসা করে একটি চিঠি লিখেছিলেন এবং তাকে বিশ্বস্তদের সেনাপতি হিসাবে উল্লেখ করেছিলেন।
কারাগার
ইরাক যুদ্ধ শুরুর ১১ দিন পরে ২০০৩ সালের ৩১ মার্চ আল-আলওয়ান একটি উন্মুক্ত চিঠি প্রকাশ করেছিল যাতে তিনি ইরাকি জনগণকে আমেরিকান সেনাদের বিরুদ্ধে লড়াই করার এবং তাদের বিরুদ্ধে আত্মঘাতী বোমা হামলা চালানোর আহ্বান জানিয়েছিলেন। ২৪ শে এপ্রিল ২০০৪-এ, সৌদি কর্তৃপক্ষ আল-আলওয়ানকে গ্রেপ্তার করেছিল এবং বিনা বিচারে ৯ বছর ধরে থাকার পরে, ২০১২ সালের ৫ ডিসেম্বর তাকে মুক্তি দেওয়া হয়েছিল।
২০১৩ সালের অক্টোবরে আলওয়ানকে ১৫ বছরের কারাদণ্ডে দণ্ডিত করা হয়; অভিযোগে দেশটির শাসকদের বৈধতা নিয়ে প্রশ্ন তোলা এবং ইরাকের নেতা আবু মুসাব আল-জারকাভির আল-কায়েদার জন্য অর্থ সংগ্রহ করে সন্ত্রাসবাদের অর্থায়ন করা, পাশাপাশি সিরিয়ায় জিহাদকে সমর্থন করা এবং আল-কায়েদার একাধিক নেতার সাথে সাক্ষাত করা অন্তর্ভুক্ত ছিল। ইতিমধ্যে সময় কাটানোর সাথে সাথে তিনি আরও ছয় বছর কারাগারে কাটাবেন।
এ বি এম মূসা
এ বি এম মূসা (জন্মঃ ২৮ ফেব্রুয়ারি, ১৯৩১ - মৃত্যু: ৯ এপ্রিল, ২০১৪ ) একজন প্রখ্যাত বাংলাদেশী সাংবাদিক। তিনি একাধারে একজন সাংবাদিক, সম্পাদক ও কলামিস্ট। বর্ণাঢ্য কর্মজীবনের তিনি দীর্ঘকাল ইংরেজি দৈনিক বাংলাদেশ অবজার্ভার-এর বার্তা সম্পাদক, বাংলাদেশ প্রেস ইনস্টিটিউটের মহাপরিচালক ও বাংলাদেশ সংবাদ সংস্থা র মহাব্যবস্থাপক ও প্রধান সম্পাদক-এর দায়িত্ব পালন করেছেন। ২০১৪ খ্রিষ্টাব্দে মৃত্যু পর্যন্ত টানা ছয় দশক তিনি সাংবাদিকতা করে গেছেন। ১৯৭১-এ স্বাধীন রাষ্ট্র হিসেবে বাংলাদেশ প্রতিষ্ঠিত হওয়ার পর অনুষ্ঠিত বাংলাদেশের প্রথম জাতীয় নির্বাচনে সংসদ সদস্য নির্বাচিত হয়েছিলেন।
সরকারের নিমোর্হ সমালোচনায় তিনি ছিলেন নির্ভীক ও সোচ্চার। তার লেখনী ছিল ক্ষুরধার। তিনি আমৃত্যু সাধারণ মানুষের অধিকারের কথা বলেছেন। মৃত্যুর পূর্ববর্তী বছরগুলোতে তিনি টেলিভিশন টক-শোতে গণতান্ত্রিক অধিকার নিয়ে কথা বলে জনপ্রিয়তা অর্জ্জন করেন। তার মৃত্যু পরবতী সংবাদ প্রতিবেদনে বলা হয় "এবিএম মূসা ছিলেন আমাদের সাংবাদিক সমাজের জ্যেষ্ঠতম সদস্য ও অভিভাবক।"
সাংবাদিক জীবন
বাংলাদেশের সাংবাদিক মহলে "মুসা ভাই" বলে খ্যাত সর্বজনশ্রদ্ধেয় এবিএম মূসা ১৯৫০ সালে, মাত্র ১৯ বৎসর বয়সে, দৈনিক ইনসাফের মাধ্যমে সাংবাদিকতার জগতে প্রবেশ করেন। একই বছরে তিনি ইংরেজি দৈনিক পাকিস্তান অবজারভারে যোগ দেন। ১৯৭১ সাল পর্যন্ত তিনি পাকিস্তান অবজারভারে রিপোর্টার, স্পোর্টস রিপোর্টার, বার্তা সম্পাদক হিসেবে দায়িত্ব পালন করেন। ১৯৫২ সালে ভাষা আন্দোলনের সময় সরকার পাকিস্তান অবজারভার বন্ধ করে দিলে তিনি সংবাদে যোগ দেন। বাংলাদেশ স্বাধীন হওয়ার পর তিনি মর্নিং নিউজ পত্রিকায় যোগ দিয়েছিলেন। ২০০৫ খ্রিষ্টাব্দে তিনি প্রায় এক বৎসর জন্য দৈনিক যুগান্তর পত্রিকায় সম্পাদকের দায়িত্ব পালন করেন। তিনি জাতীয় প্রেসক্লাবের প্রতিষ্ঠাতা সদস্য ছিলেন। তিনি এই ক্লাবের আজীবন সদস্যও ছিলেন। তিনি চারবার জাতীয় প্রেসক্লাবের সভাপতি ও তিনবার সাধারণ সম্পাদক নির্বাচিত হয়েছিলেন।
সাংবাদিকতার জগতে এবিএম মূসা'র পদার্পণ প্রসঙ্গে দৈনিক আমাদের সময় পত্রিকার সম্পাদক আবু হাসান শাহরিয়ার লিখেছেন, "প্রাতিষ্ঠানিক সাংবাদিকতা শুরুর আগেই গান্ধিদর্শনের মধ্য দিয়ে তার সংবাদে হাতেখড়ি। সাম্প্রদায়িক দাঙ্গা ঠেকাতে গান্ধি যখন নোয়াখালী আসেন, দশ মাইল পথ হেঁটে তাকে এক নজর দেখতে  গিয়েছিলেন এবিএম মূসা। তখন তিনি স্কুলের ছাত্র। গান্ধিকে দেখার পর আবারও দশ মাইল পথ হেঁটে বাড়িফেরা। ফিরে এসে কৌতূহলী পাড়াপ্রতিবেশীদের কাছে গান্ধির খবর-পরিবেশন।
স্বাধীন বাংলাদেশের সাংবাদিকতার জগতে মূসা ছিলেন গুরুজনের মতো। বলা হয়েছে,"তার নিউজ সেন্স ছিল সব নিউজ এডিটরের মধ্যে সেরা। পেইজ মেকআপ করার সময়ে তিনি ত্বরিতে বলে দিতেন কোন নিউজটা লিড হবে। কোনটা সেকেন্ড, কোনটা থার্ড লিড; কোন ফটো ব্যবহার করতে হবে। ইত্যাদি।
মুক্তিযুদ্ধে ভূমিকা
একাত্তরের মুক্তিযুদ্ধের সময় বিবিসি, সানডে টাইমস প্রভৃতি পত্রিকার সংবাদদাতা হিসেবে রণাঙ্গন থেকে সংবাদ প্রেরণ করতেন এবিএম মূসা। স্বাধীনতার পর তিনি বিটিভির মহাব্যবস্থাপক, মর্নিং নিউজের সম্পাদক হিসেবে দায়িত্ব পালন করেন।
রাজনীতি
রাজনীতি এ বি এম মূসা'র পছন্দের বিষয় ছিল না। পাকিস্তান আমলে ১৯৭০-এর নির্বাচনে প্রতিদ্বন্দিতা করার জন্য তাকে বলা হয়েছিল তিনি বলেছিলেন, "যদি কোনওদিন দেশ স্বাধীন হয়, তবেই নির্বাচনে দাঁড়াব— এখন নয়।" দেশ স্বাধীন হওয়ার পর বাংলাদেশের তদানীন্তন প্রধানমন্ত্রী শেখ মুজিবের আহবানে সাড়া দিয়ে তিনি ১৯৭৩-এর সাধারণ নির্বাচনে আওয়ামী লীগের প্রার্থী হিসাবে ফেনী আসন থেকে প্রতিদ্বন্দিতা করেন এবং বাংলাদেশের প্রথম জাতীয় সংসদের একজন সদস্য তথা আইন প্রণেতা নির্বাচিত হন। ১৯৭৫ খ্রিষ্টাব্দে রাজনৈতিক পটপরিবর্তনের পর তিনি আর রাজনীতিতে সক্রিয় হন নি, তবে আওয়ামী লীগের রাজনীতির প্রতি তার অনুগ্রহ ছিল।
জাতিসংঘে যোগদান
১৯৭৮ সালে এ বি এম মূসা ব্যাংককে অবস্থিত জাতিসংঘের পরিবেশ কার্যক্রমের (এসকাপ) এশিয়া প্যাসিফিক অঞ্চলের আঞ্চলিক পরিচালক পদে যোগ দেন।
সর্বশেষ কর্মস্থল
১৯৮১ সাল থেকে ১৯৮৫ সাল পর্যন্ত বাংলাদেশ প্রেস ইনস্টিটিউটের মহাপরিচালক এবং ১৯৮৫ থেকে ১৯৮৭ সাল পর্যন্ত বাংলাদেশ সংবাদ সংস্থার মহাব্যবস্থাপক ও প্রধান সম্পাদকের দায়িত্ব পালন করেন। ২০০৪ সালে তিনি কিছুদিন দৈনিক যুগান্তরের সম্পাদকের দায়িত্ব পালন করেন।
টেলিভিশনে আলোচনা সভা
এ. বি. এম. মুসা মৃত্যুর পূর্ববর্তী বছরগুলোতে তিনি টেলিভিশন টক-শোতে গণতান্ত্রিক অধিকার নিয়ে কথা বলে জনপ্রিয়তা অর্জ্জন করেন। সরকার ও সরকারি দলের কর্মকাণ্ডের সমালোচনার জন্য তাকে অনেক গঞ্জনার শিকার হতে হয়।
মৃত্যু
২০০০ খ্রিষ্টাব্দ থেকে তিনি নানাবিধ বাধর্ক্যজ্বনিত রোগে ভুগছিলেন। তার হৃৎপিণ্ড, বৃক্ক, ফুসফুস প্রভৃতিতে সমস্যা দেখা দিয়েছিল। ২০১৩ খ্রিষ্টাব্দের শেষ ভাগে তিনি মাইলোডিসপ্লাস্টিক সিনড্রোম আক্রান্ত হন। এর ফলে তার অস্থিমজ্জা বিনষ্টিতে আক্রান্ত হয়। এটি ক্যানসারের ন্যায় প্রাণহারী ব্যাধি। অর্ধচেতন অবস্থায় তাকেঁ  ২৯ শে মার্চ ল্যাবএইড হাসপাতালে হাসপাতালে ভর্তি করা হয়েছিল। দেহের রক্ত উৎপাদন ও সংরক্ষণ ব্যবস্থা নষ্ট হয়ে গিয়েছিল। ১১ দিনে তার দেহে ২৪ ব্যাগ রক্ত সংবাহন করা হয়েছিল।
হাসপাতাল থেকে মরদেহ বাসায় নেয়ার পর মাগরিবের নামাজের পর মোহাম্মদপুর ইকবাল রোডের মাঠে এ বি এম মূসার প্রথম জানাযা অনুষ্ঠিত হয়। পরদিন জাতীয় প্রেস ক্লাবে জোহরের নামাজের পর তার দ্বিতীয় জানাযা সম্পন্ন হয়েছে। এর পর মরদেহ ফেনীতে নিয়ে যাওয়া হয়। এখানে ফেনী শহরে ও পরে গ্রামের বাড়ি কুতুবপুরে জানাজা অনুষ্ঠিত হয়। অত:পর মায়ের কবরের পাশে তাকে সমাহিত করা হয়। সাবেক সংসদ হিসেবে সংসদ ভবনে তার জানাযা হোয়ার কথা থাকলেও তার আয়োজন করা হয় নি।
প্রকাশনা
তিনি মুজিব ভাই নামের একটি বই রচনা করেন। ২০১২ খ্রিষ্টাব্দে প্রকাশিত এই বইয়ে বাংলাদেশের প্রতিষ্ঠাতা রাষ্ট্রপতি শেখ মুজিবুর রহমানের সঙ্গে তার র্দীঘ দিনের ঘনিষ্ঠ সংশ্রবের বয়ান রয়েছে। মৃত্যুর অব্যবহিত পূর্ব বৎসরসমূহে তিনি একটি আত্মজীবনী রচনা করেছিলেন। এটি প্রথমা প্রকাশনী থেকে প্রকাশিত হয়।
উচ্চ রক্তচাপ
হাইপারটেনশন (Hypertension), যার আরেক নাম উচ্চ রক্তচাপ, HTN, বা HPN, হল একটি রোগ যখন কোন ব্যক্তির রক্তের চাপ সব সময়েই স্বাভাবিকের চেয়ে ঊর্ধ্বে। হাইপারটেনশনকে প্রাথমিক (আবশ্যিক) হাইপারটেনশন অথবা গৌণ হাইপারটেনশনে শ্রেণীভুক্ত করা হয়। প্রায় ৯০–৯৫% ভাগ ক্ষেত্রেই "প্রাথমিক হাইপারটেনশন" বলে চিহ্নিত করা হয়।বাকি ৫-১০% বিভিন্ন রোগের কারণে হয়।
শ্রেণীবিভাগ
সাধারনভাবে, যদি কোনও একজনের হৃদ-সংকোচন বা সিস্টোলিক রক্ত চাপ উভয় বাহুতে ১৪০ মি.মি পারদ অথবা উপরে থাকে (চাপের একটি একক) কিংবা হৃদ-প্রসারণ বা ডায়াস্টলিক চাপ ৯০ মি.মি পারদ অথবা উপরে থাকে,তাহলে তার উচ্চ রক্ত চাপ বলা যেতে পারে। একটি সাম্প্রতিক প্রতিবেদনের হিসেবে ১৩৯/৮৯ টর রক্ত চাপ থেকে ১২০/৮০ টর সংজ্ঞায়িত করেছে "প্রিহাইপারটেনশন"। প্রিহাইপারটেনশন একটি রোগ নয়, কিন্তু আশঙ্কা করে যে একটি ব্যক্তির উচ্চরক্তচাপে বিকশিত করার একটি যথেষ্ট সুযোগ রয়েছে। ডায়াবেটিস মেলিটাস অথবা কিডনি রোগীদের ক্ষেত্রে গবেষণায় দেখা গেছে, ১৩০/৮০ টরের অধিক রক্তচাপকে ঝুঁকি হিসেবে বিবেচনা করা উচিত এবং এর দ্রুত চিকিৎসা হওয়া উচিত।
কারণ
উচ্চরক্তচাপ সর্বাপেক্ষা সাধারণ জটিল উত্তরাধিকার সূত্রে প্রাপ্ত অসুস্থতার একটি। এখন পর্যন্ত ৫০ টির অধিক জিনকে চিহ্নিত করা হয়েছে উচ্চ রক্তচাপের গবেষণার জন্য এবং এই সংখ্যা দিনে দিনে বেড়ে চলেছে। উচ্চরক্তচাপ বৃক্কজনিতঅসুস্থতার কারণেও ঘটে থাকে। এক্ষেত্রে যা হয় তা হল, বৃক্কের কলাসমূহের মাঝে রক্তসঞ্চালন কমিয়ে দেয়, কারণ রেনিন-এনজিওটেন্সেন সিস্টেমের প্রধান অথবা শাখা ধমনী সমূহ সঙ্কীর্ণ হয়ে পড়ে।
যদিও উচ্চ রক্তচাপ আলাদাভাবে কোন অসুস্থতা নয়, কিন্তু প্রায়ই এর চিকিৎসা প্রয়োজন হয় কারণ শরীরের অন্যান্য অঙ্গের ওপর এর স্বল্প থেকে দীর্ঘস্থায়ী প্রভাব পড়ে। বিশেষত স্ট্রোক, হার্ট ফেইলিউর, হৃদক্রিয়া বন্ধ, চোখের ক্ষতি এবং বৃক্কের বিকলতা ইত্যাদি রোগের ঝুঁকি অনেক বেড়ে যায়।
যদিও খুব সামান্য গর্ভবতী মহিলাই উচ্চ রক্তচাপ অনুভব করেন, কিন্তু শতকরা ১০ ভাগ পর্যন্ত গর্ভধারণের কারণে উচ্চ রক্তচাপের স্বীকার হন।
চিকিৎসা
মৃদু থেকে মাঝারি ধরনের রক্তচাপের জন্য চিকিৎসকেরা ওজন কমানো এবং নিয়মিত ব্যায়ামকে চিকিৎসার প্রথম ধাপ হিসেবে ধরেন। যদিও এই পদ্ধতিগুলি রক্তচাপ কমানোর জন্য অত্যন্ত ফলপ্রসূ, কিন্তু এইগুলি বলার চেয়ে করা প্রকৃতপক্ষে সহজ নয়। বেশিরভাগ রুগীই মাঝারি থেকে উচ্চ রক্তচাপে যারা ভূগছেন, তারা অনির্দিষ্টকালের জন্য ঔষধের ওপর নির্ভরশীল হয়ে পড়েন তাদের রক্তচাপ নিরাপদ মাত্রায় নিয়ে আসার জন্য। যদিও ধূমপান ছেড়ে দেয়া সরাসরি রক্তচাপ কমায় না, কিন্তু উচ্চ রক্তচাপের সাথে এটি অত্যন্ত্য গুরুত্বপূর্ণ, কারণ এর ফলে উচ্চ রক্তচাপের বেশকিছু উপসর্গ নিয়ন্ত্রণে আসে যেমন স্ট্রোক অথবা হার্ট এটাক। মৃদু উচ্চরক্তচাপ সাধারণত খাদ্য নিয়ন্ত্রণ, ব্যায়াম এবং শারিরীক সক্ষমতা বৃদ্ধির মাধ্যমে সারিয়ে তোলা যায়। ফল, শাক সব্জি, স্নেহ বিহীন দুগ্ধজাত খাদ্য এবং নিম্নমাত্রার লবণ ও তেলের খাদ্য উচ্চ রক্তচাপ বিশিষ্ট রোগীর রক্তচাপ কমাতে সাহায্য করে। নিয়মিত হালকা ব্যায়াম রক্ত চলাচলের উন্নতি করে, এবং রক্তচাপ কমিয়ে রাখতে সাহায্য করে। এছাড়াও পরিবেশগত চাপ যেমন উঁচু মাত্রার শব্দের পরিবেশ বা অতিরিক্ত আলো পরিহার করাও রক্তচাপ নিয়ন্ত্রণের জন্য উপকারী হতে পারে।
বাজারে রক্তচাপ নিয়ন্ত্রণের জন্য বহু রকমের ঔষধের ব্যবস্থা রয়েছে যেগুলো অ্যান্টি-হাইপারটেনসিভ নামে পরিচিত যা রক্তচাপ কমিয়ে আনে। রক্তচাপ ৫-৬ টর কমালে তা স্ট্রোকের ঝুঁকি প্রায় ৪০%, করোনারী হৃদরোগের ঝুঁকি প্রায় ১৫-২০% কমিয়ে আনে এবং হার্ট ফেইলিউরের সম্ভাবনাও কমে আসে। সাধারণভাবে প্রচলিত ঔষধসমূহের মধ্যে রয়েছে, বিটা ব্লকার যেমনঃ metoprolol, atenolol, labetalol, carvedilol, এসিই নিরোধক যেমনঃ lisinopril, quinapril, fosinopril, captopril, enalapril, ramipril; এনজিওটেসটিন রিসিপটর ব্লকার (এআরবি) যেমনঃ losartan, valsartan, irbesartan; ক্যালসিয়াম চ্যানেল ব্লকার যেমনঃ amlodipine, verapamil; ডাইইউরেটিকস, যেমন chlortalidone, hydrochlorothiazide (এইচসিটিজেট), মিশ্র ঔষধ (সাধারণত এইচসিটিজেট এবং অন্য একটি ঔষধ একত্রে), এবং আলফা ব্লকার যেমন terazosin এবং prazosin.
চিকিৎসার মূল লক্ষ হওয়া উচিত রক্তচাপ নিয়ন্ত্রণ ১৪০/৯০ টরের নিচে আর কিছু ক্ষেত্রে আরো নিচে নিয়ে আসা যেমন ডায়বেটিস বা কিডনীর রুগীদের ক্ষেত্রে। প্রতিটি ঔষধ আলাদাভাবে সিস্টোলিক চাপ ৫-১০ টর কমিয়ে নিতে পারে। তাই রক্তচাপ নিয়ন্ত্রণের জন্য একাধিক ঔষধের প্রয়োজন হয়।
ফজলুল হক (চলচ্চিত্র পরিচালক)
ফজলুল হক (২৬ মে ১৯২২-২৬ অক্টোবর ২০০৩) একজন বাংলাদেশী চলচ্চিত্র পরিচালক, প্রযোজক ও সাংবাদিক ছিলেন। তিনি বাংলাদেশের প্রথম চলচ্চিত্র বিষয়ক পত্রিকা সিনেমার সম্পাদক ও প্রথম শিশু চলচ্চিত্র ‘প্রেসিডেন্ট’-এর পরিচালক ছিলেন।
জন্ম ও শিক্ষাজীবন
ফজলুল হক ১৯৩০ সালের ২৬ মে ব্রিটিশ ভারতের বগুড়ায় জন্মগ্রহণ করেন।
কর্ম জীবন
হক দেশের প্রথম চলচ্চিত্র বিষয়ক পত্রিকা ‘সিনেমা’র সম্পাদক এবং প্রথম শিশুতোষ চলচ্চিত্র ‘প্রেসিডেন্ট’-এর পরিচালক ছিলেন। ১৯৫০ সালে বগুড়া থেকে ‘সিনেমা’ পত্রিকাটি প্রথম প্রকাশিত হয়। পরবর্তী সময়ে প্রকাশনা ঢাকায় স্থানান্তর করা হয়। এটির সর্বশেষ সংখ্যা প্রকাশিত হয় ১৯৫৯ সালে। ষাটের দশকের শুরুতে তিনি ‘প্রেসিডেন্ট’ নামে একটি শিশুতোষ চলচ্চিত্র তৈরি করেছিলেন। চলচ্চিত্রটি সেই সময়ে পুরস্কৃত হয়েছিল। পরে তিনি ‘উত্তরণ’ নামে আরও একটি চলচ্চিত্র পরিচালনা করেন।
ব্যক্তিগত জীবন
ফজলুল হক ব্যক্তিগত জীবনে বিবাহিত ও চার সন্তানের জনক ছিলেন। রাবেয়া খাতুন তার সহধর্মিণী। জ্যেষ্ঠপুত্র ফরিদুর রেজা সাগর একজন শিশু-সাহিত্যিক ও টিভি ব্যক্তিত্ব। ছোট ছেলে ফরহাদুর রেজা প্রবাল বাংলাদেশ টেলিভিশনে উপস্থাপনা করতেন, বড় মেয়ে কেকা ফেরদৌসী বিশিষ্ট রন্ধনবিদ এবং ছোট মেয়ে ফারহানা মাহমুদ কাকলি গৃহিণী।
সম্মাননা ও স্বীকৃতি
তার স্মরণে ২০০৪ হতে ফজলুল হক স্মৃতি পুরস্কার প্রদান শুরু হয়। বাংলাদেশ চলচ্চিত্র উন্নয়ন করপোরেশন তাদের একটি মূল মিলনায়তনের নামকরণ ‘ফজলুল হক স্মৃতি মিলনায়তন’ করেছে। সৈয়দ সালাউদ্দিন জাকি তার নামানুসারে ‘ফজলুল হক ইন্সটিটিউট অব মিডিয়া স্টাডিজ’ নামে একটি প্রতিষ্ঠান গড়েছেন।
সি. কে. নন্দন
'''সি. কে. নন্দন''' (c.k ನಂದನ್; জন্ম: ১৪ অক্টোবর, ১৯৬৩) দিল্লিতে জন্মগ্রহণকারী ভারতের সাবেক ক্রিকেটার। বর্তমানে তিনি ক্রিকেট আম্পায়ারের দায়িত্ব পালন করছেন। ১৯৯৯ সালে আম্পায়ার হিসেবে তার অভিষেক ঘটে। ঘরোয়া প্রথম-শ্রেণীর ক্রিকেটে কর্ণাটকের প্রতিনিধিত্ব করেছেন। ১৯৮৩ থেকে ১৯৮৮ সময়কালে দলের পক্ষে তিনটি খেলায় অংশ নিয়েছেন তিনি। দলে তিনি মূলতঃ উইকেট-রক্ষকের দায়িত্ব পালন করতেন।
প্রারম্ভিক জীবন
প্রথম-শ্রেণীর ক্রিকেটে অভিষেকের পূর্বে কর্ণাটকের বিদ্যালয় ও অনূর্ধ্ব-২২ দলে খেলেছেন। এছাড়াও বেঙ্গালুরু বিশ্ববিদ্যালয়ের পক্ষে আন্তঃবিশ্ববিদ্যালয়ের খেলায় অংশ নেন। ডিসেম্বর, ১৯৮৩ সালে রঞ্জি ট্রফিতে হায়দ্রাবাদের বিপক্ষে খেলার পর দল থেকে বাদ পড়েন। অভিষেকে তিনি ব্যাটসম্যান হিসেবে খেলেন ও সদানন্দ বিশ্বনাথ উইকেট-রক্ষণের দায়িত্বে ছিলেন। ১৯৮৪-৮৫ মৌসুমে রঞ্জি ট্রফি'র সেমি-ফাইনালে দিল্লির বিপক্ষে খেলেন। ঐ খেলায় কর্ণাটকের প্রথম পছন্দের উইকেট-রক্ষকদ্বয় সদানন্দ বিশ্বনাথ ও সৈয়দ কিরমানী অনুপস্থিত ছিলেন। দিল্লির একমাত্র ইনিংসে নন্দন তিন ক্যাচ ও এক স্ট্যাম্পিংস মোট চারটি আউটের সাথে নিজেকে জড়িয়ে রাখেন।
আম্পায়ার
১৯৯৯-২০০০ মৌসুমে রঞ্জি ট্রফিতে আম্পায়ার হিসেবে অভিষেক ঘটে তার। হরিয়ানা-জম্মু ও কাশ্মিরের মধ্যকার দু'টি খেলা পরিচালনা করেন তিনি। এরপর থেকেই রঞ্জি ট্রফি, ইন্ডিয়ান প্রিমিয়ার লীগের খেলাসহ ভারতের বিভিন্ন ঘরোয়া প্রতিযোগিতায় আম্পায়ারের দায়িত্ব পালন করছেন। ডিসেম্বর, ২০০৩ সালে মহিলাদের ওডিআইয়ে ভারত-নিউজিল্যান্ডের মধ্যকার খেলায় আম্পায়ারের দায়িত্বে ছিলেন যা অদ্যাবধি তার একমাত্র আন্তর্জাতিক হিসেবে রয়েছে। ২০১১-১২ মৌসুমের শুরুতে সফরকারী ওয়েস্ট ইন্ডিজ ভারত সফরে আসলে ওডিআই সিরিজে নন্দন মাঝে-মধ্যেই সংরক্ষিত আম্পায়ারের দায়িত্ব পালন করতেন। এরপর ২০১২-১৩ মৌসুমে সফরকারী ইংল্যান্ডের মধ্যকার টেস্ট সিরিজেও একই দায়িত্বে ছিলেন। ২০১৪ সালে বাংলাদেশে অনুষ্ঠিত এশিয়া কাপে চূড়ান্ত খেলাসহ চারটি খেলায় তৃতীয় আম্পায়ার ছিলেন। ৫ অক্টোবর, ২০১৫ তারিখে ভারত-দক্ষিণ আফ্রিকার মধ্যকার টুয়েন্টি২০ আন্তর্জাতিকের মাধ্যমে আন্তর্জাতিক ক্রিকেটে তিনি তার প্রথম খেলা পরিচালনা করেন।
মিশেল দ্য মন্‌টেইন
মিশেল একেম দ্য মন্‌টেইন ((জন্ম: ২৮ ফেব্রুয়ারি, ১৫৩৩ – মৃত্যু: ১৩ সেপ্টেম্বর, ১৫৯২) ছিলেন ফরাসী নবজাগরণের অন্যতম প্রভাবশালী লেখক। ইউরোপীয় সাহিত্যের ইতিহাসে তিনিই প্রথম প্রবন্ধ রচনাকে জনপ্রিয় করে তোলেন। আধুনিক সংশয়বাদের জনক।
তিনি একজন রাজনীতিবিদ এবং দার্শনিক ছিলেন।
২০১৯ বাংলাদেশ প্রিমিয়ার লিগ
২০১৯ বিপিএল মৌসুম, যা বিপিএল ৬ (স্পনসরশিপের কারণে টিভিএস দ্বারা পরিচালিত ইউসিবি বিপিএল ২০১৯ নামেও পরিচিত) হল বাংলাদেশের শীর্ষস্থানীয় পেশাদার টুয়েন্টি২০ ক্রিকেট ফ্র্যাঞ্চাইজি লিগ বাংলাদেশ প্রিমিয়ার লিগের ৬ষ্ঠ মৌসুম। এই প্রতিযোগিতাটি বাংলাদেশ ক্রিকেট বোর্ড (বিসিবি) কর্তৃক আয়োজিত হয়, যেখানে সাতটি শহর থেকে সাতটি দল অংশগ্রহণ করে।
এই বিপিএল মৌসুমটি মূলত ২০১৮ সালের ১লা অক্টোবরে শুরু হয়ে ১৬ই নভেম্বর পর্যন্ত আয়োজনের জন্য নির্ধারণ করা হয়েছিল। তবে ২০১৮ সালের মে মাসে, বোর্ড কর্তৃক জানানো হয় যে, ২০১৮ সালের ডিসেম্বর মাসে, বাংলাদেশী সাধারণ নির্বাচন চলাকালে নিরাপত্তাজনিত উদ্বেগের কারণে এই মৌসুমটি ২০১৯ সালের জানুয়ারী মাসে আয়োজনের পরিকল্পনা করা হচ্ছে। ২০১৮ সালের জুলাই মাসে নিশ্চিত করা হয় যে, এই মৌসুমটি ২০১৯ সালের ৫ই জানুয়ারিতে শুরু হবে। টুর্নামেন্টের এই মৌসুমে, আম্পায়ার সিদ্ধান্ত পর্যালোচনা পদ্ধতি (ডিআরএস) প্রথমবারের মতো ব্যবহার করা হয়। এই প্রতিযোগিতায় প্রতিটি দলে ৪ জন করে বিদেশি খেলোয়াড় খেলে, যেখানে এর পূর্ববর্তী মৌসুমে ৫ জন করে বিদেশি খেলোয়াড় খেলত।
ফাইনালে, ঢাকা ডাইনামাইটসকে ১৭ রানে পরাজিত করে কুমিল্লা ভিক্টোরিয়ানস দ্বিতীয় শিরোপা লাভ করে। ফাইনালে ১৪১ রান করে তামিম ইকবাল ম্যাচসেরার পুরস্কার পান। ৫৫৮ রান করে রাইলি রুশো টুর্নামেন্টের সর্বোচ্চ রান সংগ্রাহক হন। সাকিব আল হাসান ২২ উইকেট নিয়ে উইকেট শিকারে শীর্ষ হন এবং অলরাউন্ডিং নৈপুণ্যে তিনি টুর্নামেন্টের সেরা খেলোয়াড়ের পুরস্কারও লাভ করেন।
দল
২০১৮ সালের ৩০শে সেপ্টেম্বর পর্যন্ত প্রত্যেক দল তাদের আইকন খেলোয়াড় এবং সংরক্ষিত খেলোয়াড়ের তালিকা ঘোষণা করে। ২০১৮ সালের ২৫শে অক্টোবর তারিখে, "খেলোয়াড় ড্রাফট" আয়োজনের কথা ছিল। তবে, বাংলাদেশ এবং জিম্বাবুয়ের ওডিআই সিরিজের তারিখের সাথে সাংঘর্ষিক হওয়ায় এই ড্রাফটটি ২৮শে অক্টোবরে স্থানান্তর করা হয়।
আইকন খেলোয়াড় এবং সংরক্ষিত খেলোয়াড় বাদে বাকি খেলোয়াড়দের ২০১৮ সালের ২৮শে অক্টোবর তারিখে আয়োজিত "খেলোয়াড় ড্রাফট" থেকে নেওয়া হয়। সৌম্য সরকার এবং সাব্বির রহমানকে বাদ দিয়ে লিটন দাস এবং মুস্তাফিজুর রহমান তালিকায় নতুন সংযোজন করা হয়।  প্রাথমিকভাবে বাংলাদেশ ক্রিকেট বোর্ড (বিসিবি) স্টিভ স্মিথকে এই টুর্নামেন্টে খেলতে নিষিদ্ধ করেছিল; তবে, বিসিবি তাদের এই সিদ্ধান্তটি বাতিল করে দেয়, যার ফলে স্মিথ এই প্রতিযোগিতায় অংশগ্রহণ করার সুযোগ পায়।
মাঠ
পূর্ববর্তী মৌসুমে, ঢাকার শের-ই-বাংলা জাতীয় ক্রিকেট স্টেডিয়ামে প্লেঅফ এবং চূড়ান্ত অনুষ্ঠানসহ সর্বমোট ৪৬টি ম্যাচ খেলা হয়েছিল। এই মৌসুমে ৩টি মাঠে ৪টি পর্যায়ে সকল ম্যাচ আয়জন করা হয়। প্রথম পর্যায়ে ঢাকায় ১৪টি ম্যাচ, দ্বিতীয় পর্যায়ে সিলেটে ৮টি ম্যাচ, তৃতীয় পর্যায়ে আবারও ঢাকায় ৬টি ম্যাচ এবং চতুর্থ পর্বে চট্টগ্রামে ১০টি ম্যাচ অনুষ্ঠিত হয়। প্লেঅফ এবং ফাইনাল খেলা ঢাকার শের-ই-বাংলা জাতীয় ক্রিকেট স্টেডিয়ামে অনুষ্ঠিত হয়।
লিগ পর্যায়
লিগ পর্যায়ে সর্বমোট ৪২টি ম্যাচ খেলা হয়; যার মধ্যে ঢাকায় ২৪টি ম্যাচ, সিলেটে ৮টি ম্যাচ এবং চট্টগ্রামে ১০টি অনুষ্ঠিত হয়।
মাল্টার মহাঅবরোধ
মাল্টার গ্রেট সিজ ( মালটিজ : L-Assedju l-Kbir ) ১৫৬৫ সালে ঘটেছিল যখন অটোমান সাম্রাজ্য মাল্টা দ্বীপটি জয় করার চেষ্টা করেছিল, তখন নাইটস হসপিটালারের অধীনে ছিল। অবরোধ প্রায় চার মাস স্থায়ী হয়, 18 মে থেকে 11 সেপ্টেম্বর 1565 সাল পর্যন্ত।
নাইটস হসপিটালার 1530 সাল থেকে মাল্টায় সদর দপ্তর ছিল, রোডস অবরোধের পর 1522 সালে অটোমানদের দ্বারা রোডস থেকে বিতাড়িত হওয়ার পর। 1551 সালে অটোমানরা প্রথম মাল্টা দখল করার চেষ্টা করে কিন্তু ব্যর্থ হয়। 1565 সালে, সুলেমান দ্য ম্যাগনিফিসেন্ট, অটোমান সুলতান, মাল্টা নেওয়ার দ্বিতীয় প্রচেষ্টা করেছিলেন। প্রায় 6,000 পদাতিক সৈন্য সহ প্রায় 500 জন নাইটস, অবরোধ প্রতিরোধ করে এবং আক্রমণকারীদের তাড়িয়ে দেয়। এই বিজয় ষোড়শ শতাব্দীর ইউরোপের সবচেয়ে পালিত ঘটনাগুলির মধ্যে একটি হয়ে ওঠে, ভলতেয়ার বলেছিলেন: "মাল্টার অবরোধের চেয়ে আর কিছুই ভালভাবে জানা যায় না।" এটি নিঃসন্দেহে উসমানীয় অপরাজেয়তার ইউরোপীয় ধারণার শেষ অবক্ষয়ে অবদান রেখেছিল, যদিও ভূমধ্যসাগরে বহু বছর ধরে খ্রিস্টান জোট এবং মুসলিম তুর্কিদের মধ্যে প্রতিদ্বন্দ্বিতা করে চলেছে।
অবরোধটি ছিল ভূমধ্যসাগর নিয়ন্ত্রণের জন্য খ্রিস্টান জোট এবং ইসলামিক উসমানীয় সাম্রাজ্যের মধ্যে একটি ক্রমবর্ধমান প্রতিযোগিতার চূড়ান্ত পরিণতি, একটি প্রতিযোগিতা যার মধ্যে 1551 সালে মাল্টায় তুর্কি আক্রমণ, জেরবা যুদ্ধে একটি মিত্র খ্রিস্টান নৌবহরের অটোমান ধ্বংস অন্তর্ভুক্ত ছিল। 1560, এবং 1571 সালে লেপান্তোর যুদ্ধে অটোমানদের চূড়ান্ত পরাজয়।
২০২২ সেন্ট হেলিয়ার বিস্ফোরণ
চ্যানেল দ্বীপপুঞ্জের জার্সির সেন্ট হেলিয়ারে ২০২২ সালের ১০শে ডিসেম্বর একটি বিস্ফোরণে ফ্ল্যাটের একটি ব্লক ধ্বংস হয়ে যায়। ভোর ৪টার (জিএমটি) আগে ঘটে যাওয়া সন্দেহভাজন গ্যাস বিস্ফোরণে নয়জন নিহত হয়েছিল।
ঘটনাটি জার্সিতে আরও একাধিক প্রাণহানির ঘটনা ঘটার ৪৮ ঘণ্টারও কম সময়ের মধ্যে ঘটেছিল। একটি মালবাহী জাহাজ দ্বীপের পশ্চিম উপকূলে একটি স্থানীয় ট্রলারের সাথে সংঘর্ষে তিনজন প্রাণ হারিয়েছিল।
পটভূমি
বিস্ফোরণটি পিয়ার রোডের ফ্ল্যাটের তিনতলা ব্লকে ঘটেছিল, যা শহরের দক্ষিণ দিকে সেন্ট হেলিয়ার বন্দরের পূর্ব তীরে অবস্থিত। ঘটনার সঙ্গে জড়িত ভবনটি একটি সামাজিক হাউজিং ব্লক ছিল, যা হাউট ডি মন্ট নামে পরিচিত ছিল এবং এটি জার্সি সরকারের মালিকানাধীন হাউজিং কোম্পানি অ্যান্ডিয়াম হোমসের মালিকানাধীন।
ক্ষতিগ্রস্ত ব্যক্তিগণ
থাম্ব| জরুরী কর্মীরা এলাকাটি স্ক্রিনিং করে এবং নিহতদের অবশিষ্টাংশের সন্ধান করা হয় বিস্ফোরণের ২৪ ঘন্টা পরে জানাজায় জানা যায় হতাহতদের মধ্যে তিনজন নিহত ও দুজন আহত হয়েছিল। পরে নিশ্চিত করা হয় আরও একজন আহত হয়েছে, মোট আহতদের সংখ্যা তিনজনে উন্নীত হয়। নিশ্চিত মৃতের সংখ্যা ১১ই ডিসেম্বরের শেষের দিকে বেড়ে পাঁচে পৌঁছেছিল, আরও চারজন তখনও নিখোঁজ ছিল।
১১ই ডিসেম্বর, জার্সি পুলিশ অনুসন্ধান ও উদ্ধার প্রচেষ্টা বন্ধ করে দেয়, বাকি নিখোঁজদের মৃত বলে ধরে নেওয়া হয়। ১২ ডিসেম্বর, সাতজন নিখোঁজ ব্যক্তি, যারা ঘটনার শিকার বলে মনে করা হয় তাদের নাম জার্সি পুলিশ ঘোষণা করেছিল। দুইজন তখনও নিখোঁজ ছিল বলে ধারণা করা হয়েছিল।
১৩ ডিসেম্বর নিখোঁজ আরও দুজনের নাম প্রকাশ করা হয়। ১৪ ডিসেম্বর, নিশ্চিত মৃত্যুর সংখ্যা বেড়ে দাঁড়ায় আটজন, তখনও একজন ব্যক্তি নিখোঁজ ছিল। ১৫ই ডিসেম্বর, সর্বশেষ নিখোঁজ ব্যক্তিকে মৃত হিসাবে পাওয়া যায়।
নিহতদের সবার বয়স ষাট ও সত্তরের মধ্যে ছিল।
আব্দুল কাদের (পণ্ডিত)
মাওলানা আব্দুল কাদের (مولانا عبد القادر ; ১৪ জুন ১৯০৫ পবৈনী, সোয়াবি) হলেন একজন পাকিস্তানি ইসলামি পণ্ডিত, শিক্ষাবিদ এবং পশতু একাডেমি এবং পেশাওয়ার বিশ্ববিদ্যালয়ের পশতু বিভাগের প্রতিষ্ঠাতা।
শিক্ষাজীবন
মাওলানা আব্দুল কাদের ১৯২৭ সালে পেশাওয়ারের ইসলামিয়া কলেজ থেকে ম্যাট্রিক, ইন্টারমিডিয়েট এবং স্নাতক ডিগ্রি লাভ করেন এবং আলিগড় মুসলিম বিশ্ববিদ্যালয় থেকে ইংরেজি (১৯২৯), আরবি (১৯৩০), এলএলবি (১৯৩১) এবং বিটি (১৯৩২) বিষয়ে স্নাতকোত্তর লাভ করেন।
কর্মজীবন
তিনি ১৯৪২ সালে একটি পশতু ম্যাগাজিন “নন প্যারন” এর সম্পাদক হিসেবে কর্মজীবন শুরু করেছিলেন। এরপর তিনি অল ইন্ডিয়া রেডিওর পাত্রাস বোখারি (তৎকালীন মহাপরিচালক) কর্তৃক পশতু বিভাগের (মধ্যপ্রাচ্য) দায়িত্বে নিযুক্ত হন। পঞ্চাশের দশকের গোড়ার দিকে তাকে পাকিস্তান থেকে আফগানিস্তানের কাবুলে ভাইস কাউন্সিল ও রাষ্ট্রদূত নিযুক্ত করা হয়। তুবিঙ্গেন জার্মানির বিশ্ববিদ্যালয় গ্রন্থাগার থেকে তিনি ১৯৬৭ সালে "খায়রুল বায়ান" (পীর রোশনের লেখা দুর্লভ পাণ্ডুলিপি) আবিষ্কার করেন।
মৃত্যু
১৯৬৯ সালের ২২ অক্টোবর বাংলাদেশের রাজশাহীতে একটি অনুষ্ঠানে অংশগ্রহণ করতে ঢাকায় এসে তিনি মৃত্যুবরণ করেন। তিনি পাকিস্তানের পেশোয়ারে সমাধিস্থ হন।
এইচএএল তেজস এমকে২
এইচএএল তেজস এমডব্লিউএফ, বা মাঝারি ওজনের যুদ্ধবিমান (এমডব্লিউএফ) ভারতীয় বিমানবাহিনীর জন্য হিন্দুস্তান অ্যারোনটিকস লিমিটেডের (এইচএল) বিমান গবেষণা ও ডিজাইন কেন্দ্রের (এআরডিসি) সহযোগিতায় অ্যারোনটিকাল ডেভলপমেন্ট এজেন্সি (এডিএ) দ্বারা পরিকল্পিত একক ইঞ্জিন, ডেল্টা উইং বিশিষ্ট বহুভূমিকাযুক্ত যুদ্ধবিমান। এটি এইচএল তেজস বা লাইট কমব্যাট এয়ারক্রাফ্টের (এলসিএ) আরও একটি ক্রমবিকাশ, যা ১৯৮০ এর দশকে ভারতের পুরাতন মিগ-২১ যুদ্ধবিমান প্রতিস্থাপনের জন্য শুরু হয়। সেপেকাট জাগুয়ার, ডাসাল্ট মিরাজ ২০০০ এবং ভারতীয় বিমানবাহিনীর মিগ-২৯ এর মতো কে একাধিক স্ট্রাইকফাইটারকে প্রতিস্থাপনের জন্য তেজাস এমকে২ এর নকশা করা হয়।
এটি একটি লেজ-বিহীন যৌগিক ডেল্টা-উইং বিন্যাস সহ একক উল্লম্ব স্ট্যাবিলাইজারের সাথে বদ্ধ-জোড়াযুক্ত কর্ডগুলি স্থির অস্থিতিশীলতা ও উচ্চ কসরত প্রদান করতে এবং অস্থিরতা নিয়ন্ত্রণ করতে ফ্লাই বাই ওয়্যার ব্যবস্থাগুলিতে সজ্জিত।
অ্যারোনটিকাল ডেভলপমেন্ট এজেন্সির প্রধানের কাছ থেকে নিশ্চয়তা পাওয়া গেছে যে এমডব্লিউএফ তার "তেজস" স্ট্যাম্পটি ছেড়ে দেবে এবং এর প্রথম বিমানের সময় বা তার পরে পুরোপুরি একটি সম্পূর্ণ নতুন নাম পাবে। ২০১৩ সালে প্রথম উড়ানের সাথে প্রথম প্রোটোটাইপটি ২০২২ সালের আগস্টে মাসে জনসম্মুখে আসবে।
পাতামাছি
পাতামাছি ধান ফসলের সাধারণ ও গুরুত্বপূর্ণ ক্ষতিকর পোকা। পূর্ণ বয়স্ক পাতা মাছি ২ মিলিমিটার লম্বা হয়। এরা পাতার উপরে একটা করে ডিম পাড়ে।
আকার আকৃতি
এদের শরীরের গঠন দেখতে অনেকটা মাছির মতো।
জীবনবৃত্তান্ত
এরা পাতার উপরে একটা করে ডিম পাড়ে। ডিম ফোটার পর কীড়াগুলো কান্ডের মাঝখানে ঢুকে কান্ডের ভেতরে অবস্থিত কচি মাঝ পাতার পাশ থেকে খেতে শুরু করে। কীড়াগুলো কান্ডের ভেতরে কচি পাতার রঙের মতোই সবুজ মিশ্রিত হলদে রঙের হয়ে থাকে। এরা গাছের বাইরের পাতার খোলে এসে পুত্তলীতে পরিণত হয়। পাতামাছির জীবনচক্র ৪ সপ্তাহে পূর্ণ হয়।
ক্ষতির প্রকৃতি
পাতা মাছির কীড়া ধান গাছের মাঝখানের পাতা থেকে পুরোপুরি বের হওয়ার আগেই পাতার পাশ থেকে খাওয়া শুরু করে, ফলে ঐ অংশের কোষগুলো নষ্ট হয়ে যায়। মাঝখানের পাতা যত বাড়তে থাকে ক্ষতিগ্রস্ত অংশ ততই স্পষ্টভাবে দেখতে পাওয়া যায়। পাতামাছির এই ধরনের ক্ষতির ফলে কুশী কম হয় এবং ধান পাকতে বাড়তি সময় লাগতে পারে। চারা থেকে শুরু করে কুশী ছাড়ার শেষ অবস্থা পর্যন্ত ধান গাছ এই পোকা দ্বারা আক্রান্ত হতে পারে। যে সমস্ত ক্ষেতে প্রায় সব সময়ই দাঁড়ানো পানি থাকে সে সব ক্ষেতেই এই পোকা বেশি আক্রমণ করে।
দমন ব্যবস্থাপনা
আক্রান্ত জমি থেকে দাঁড়ানো পানি সরিয়ে দিয়ে এই পোকার প্রকোপ কমানো যেতে পারে। শতকরা ২৫ ভাগ ধানের পাতা ক্ষতিগ্রস্ত হলে অনুমোদিত কীটনাশক ব্যবহার করা যাবে।
সামার উইথ মনিকা
সামার উইথ মনিকা (সুয়েডীয়: Sommaren med Monika, ইংরেজি: Summer with Monika) ইংমার বারিমান পরিচালিত একটি সুয়েডীয় চলচ্চিত্র যা ১৯৫৩ সালে মুক্তি পায়।
কাহিনীসংক্ষেপ
মনিকা একটি সব্জির দোকানে কাজ করে, হারি থাকে তার পাশের বাড়িতে। মনিকা হারিকে রাজি করায়, তাকে সিনেমা দেখতে নিয়ে যেতে। এরপর অল্প সময়ের মধ্যেই তাদের সম্পর্ক পাকাপোক্ত হয়ে যায়। নিম্নবিত্ত পরিবারের মনিকা বাড়ির যন্ত্রণায় অতিষ্ঠ হয়ে সব ছেড়ে চলে আসে হারি'র কাছে। নিজের বাড়িতে রাখতে পারবে না বলে হারি মনিকাকে নিয়ে তার বাবার নৌকোয় রাত কাটায়। পরদিন হারি'র চাকরি চলে যায়। দু'জনে মনের আনন্দে স্টকহোম পেছনে ফেলে নৌকাটি নিয়ে পালিয়ে যায়, গন্তব্য স্টকহোমের আশপাশের দ্বীপপুঞ্জ।
প্রথমে সবকিছু খুব আশাব্যঞ্জক: গ্রীষ্মের রৌদ্রজ্জ্বল দিনে আপাদমস্তক নগ্ন হয়ে রৌদ্রস্নান, সমুদ্রস্নান, মদ্যপান, নাচগান। কিন্তু শীঘ্রই আকাশে মেঘের আনাগোনা শুরু হয়, সেই সাথে তাদের জীবনও পাল্টায়; একসময় মনিকা গর্ভবতী হয়ে পড়ে। খাবার সব শেষ হয়ে গেলে দ্বীপের এক বাড়িতে চুরি করতে গিয়ে ধরা খেয়েও তারপর কোনোমতে বেঁচে যায় মনিকা। অবশেষে তারা স্টকহোমে প্রত্যাবর্তন করে। উপায়ান্তর না দেখে হারি'র ফুপি তাদেরকে বিয়ে করিয়ে দেয়।
সফিয়া ওয়াজির
সফিয়া ওয়াজির (১৯৯১ সালে জন্মগ্রহণ করেন। ) তিনি একজন আফগান-আমেরিকান সমাজ সেবক এবং রাজনীতিবীদ। তিনি নিউ হ্যাম্পসায়ার হাউজ অব রিপ্রেজেন্টেটিভ এর একজন ডেমোক্রেটিক পার্টির সদস্য। ওয়াজিরই প্রথম কোন প্রাক্তণ শরনার্থী যিনি নিউ হ্যাম্পসায়ারে কোন দায়িত্ব পালন করছেন।
প্রাথমিক জীবন ও শিক্ষা
ওয়াজির এবং তার পরিবার তালেবানদের শাসন শুরু হওয়ার আগে আফগানিস্তানের বাগলান প্রদেশে বসবাস করতেন। তিনি ছোট থাকা অবস্থাতেই তার পরিবার আফগানিস্তান ত্যাগ করে। এরপর উজবেকিস্তানে ১০ বছর বসবাস করে শরনার্থী হিসেবে। এসময় সে উজবেক ও রাশিয়ান ভাষা রপ্ত করে। উজবেকিস্তান থেকে তারা নিউ হ্যাম্পসায়ারের কনকর্ডে স্থায়ী হয় ২০০৭ সালে। সে অল্প ইংরেজি জানতো। অভিধান ঘেটে ঘেটে ইংরেজি পড়া শুরু করল। আর পাড়া প্রতিবেশিরা কীভাবে কথা বলতো তা খুব ভালো করে শোনার চেষ্টা করতো। কিন্তু তার পরিবার ইংরেজিতে কথা বলতে পারতো না। লুথেরান সংগঠন থেকে তারা অনুবাদক ঠিক করে নিল। প্রায়ই তারা শুধু নিউ হ্যাম্পসায়ারে ভাত খেত।
তার বাবা-মায়ের চাপে সে আফগানিস্তানে বিয়ে করার জন্য ফিরে আসে এবং স্বামীকে নিয়ে আবার কনকর্ডে পারি জমায়।
কর্মজীবন
ওয়াজির কনকর্ডের সম্ভ্রান্ত সংগঠনগুলোর সাথে কাজ করা শুরু করল; খুব দ্রুত সে কমিউনিটি একশন প্রোগ্রামের সভাপতি হয়ে গেল। এরপর হেড স্টার্ট পলিসি কাউন্সিলের সহ-সভানেত্রী হন। ২০১৮ সালের ফেব্রুয়ারিতে, ওয়াজিরের একজন বন্ধু তাকে রাজনীতিতে প্রবেশ করতে বলল। কিন্তু ওয়াজিরের এ ব্যপারে তেমন আগ্রহ ছিল না। কিন্তু বাবা-মায়ের আগ্রহে ওয়াজির রাজনীতিতে প্রবেশের সিদ্ধান্ত নিল। ২০১৮ সালের সেপ্টেম্বর মাসে, নিউ হ্যাম্পসায়ারের আইনসভার ডেমোক্রেটিক প্রার্থী পদে ৬৬ বছর বয়সী ডিক পেটেনকে পরাজিত করেন। এরপরই ওয়াজির প্রথম কোন প্রাক্তন শরনার্থী হিসেবে নিউ হ্যাম্পসায়ারের স্টেট হাউসের জন্য নির্বাচিত হন।
২০১৮ সালে বিবিসি "১০০ নারী"র তালিকায় ওয়াজিরকে স্থান দেয়।
ব্যক্তিগত জীবন
২০১৩ সালে সে আমেরিকার নাগরিকত্ব লাভ করে। তার দুটি সন্তান রয়েছে।
ফেমস ফ্যাটালস
ফেমস ফাটালেস হ'ল স্বতন্ত্র মহিলাদের পেশাদার কুস্তি প্রচার, যা কানাডার কুইবেকের মন্ট্রিয়লে অবস্থিত। ২০০৯ সালের সেপ্টেম্বরে, এনসিডাব্লু তাদের প্রথম এনসিডব্লিউ ফেমস ফ্যাটালসের প্রথম সংস্করণটি হোস্ট করেছিল যা উত্তর আমেরিকার অনেক যোদ্ধা মহিলাকে পুনরায় সংঘবদ্ধ করেছিল। এপ্রিল ২০১০ সালে লাস ভেগাসের কলিফ্লাওয়ার অ্যালি ক্লাবের ৪৫তম পুনর্মিলনের সময়, এনসিডব্লিউ ফেমস ফ্যাটালস ফিমেল ফাইট লীগের অংশ হিসাবে ঘোষণা করা হয়েছিল। ২০০৯ সালের নভেম্বরে, তারা ম্যাড ডগ তথ্যচিত্র প্রচারের অংশ হিসাবে মরিস ভাচন এবং পল ভাচনকে শ্রদ্ধা জানায়।
রোস্টার
নিম্নলিখিত রাস্টার ফেমস ফ্যাটালস ২৩ অনুসারে সঠিক।
রড মার্শ
রডনি উইলিয়াম মার্শ, এমবিই (Rod Marsh; ৪ নভেম্বর, ১৯৪৭ – ৪ মার্চ, ২০২২ ) পশ্চিম অস্ট্রেলিয়ার আর্মাডেল এলাকায় জন্মগ্রহণকারী সাবেক এবং বিখ্যাত অস্ট্রেলীয় আন্তর্জাতিক ক্রিকেট তারকা ও উইকেট-রক্ষক। অস্ট্রেলিয়া জাতীয় ক্রিকেট দলের অন্যতম খেলোয়াড় হিসেবে ১৯৭০-৭১ থেকে ১৯৮৩-৮৪ অস্ট্রেলীয় মৌসুম পর্যন্ত তিনি উইকেট-রক্ষকের দায়িত্বে ছিলেন। ঘরোয়া ক্রিকেটে রড মার্শ ওয়েস্টার্ন অস্ট্রেলিয়া দলের পক্ষে খেলেন। বর্ণাঢ্যময় ক্রিকেট জীবনে তিনি ৯৬ টেস্টে অংশ নিয়ে ৩৫৫ আউটে সহায়তার মাধ্যমে বিশ্বরেকর্ড করেন যা তার দলীয় সঙ্গী ডেনিস লিলি’র ৩৫৫ উইকেটের সমান। এ দু’জন বোলার-উইকেট-রক্ষক জুটি ৯৫ টেস্ট উইকেট প্রাপ্তিতে একে-অপরকে সহায়তা করেন এবং দলে একই সময়ে অভিষেক ও অবসর নিয়েছেন। উইজডেন এ প্রসঙ্গে লিখে যে, ‘খুব কমসংখ্যক বোলার-উইকেট-রক্ষক জুটি ক্রিকেট খেলায় প্রভাববিস্তার করতে পেরেছে’।
ঘরোয়া ক্রিকেট
১৯৭৬-৭৭ মৌসুমে রড মার্শ অস্ট্রেলিয়ার পক্ষে খেলার জন্য নিউজিল্যান্ড গমন করলে কেভিন রাইট বেশ কিছু খেলায় ওয়েস্টার্ন অস্ট্রেলিয়ার পক্ষে খেলার সুযোগ পান।
বিশ্ব সিরিজ ক্রিকেটে রড মার্শ যোগদান করলে তাকে অস্ট্রেলিয়ায় প্রথম-শ্রেণীর ক্রিকেট খেলায় অংশগ্রহণ করা থেকে নিষেধাজ্ঞা প্রদান করা হয়। ফলশ্রুতিতে, ১৯৭৭-৭৮ মৌসুমে পশ্চিম অস্ট্রেলিয়ায় নিয়মিত উইকেট-রক্ষক হিসেবে নিজেকে প্রতিষ্ঠিত করার অপূর্ব সুযোগ আসে কেভিন রাইটের।
অস্ট্রেলিয়ায় ফিরে আসার পর বিশ্ব সিরিজ ক্রিকেটে অংশগ্রহণকারী খেলোয়াড়েরা নিজেদেরকে খেলার জগতে সম্পৃক্ত করার বিষয়টি পর্যবেক্ষণ করেন কেভিন রাইট। তিনি পশ্চিম অস্ট্রেলিয়া দলের বাইরে থাকেন ও অস্ট্রেলিয়া দলের অন্যতম সদস্য হিসেবে রড মার্শ তার স্থলাভিষিক্ত হন। রড মার্শের আন্তর্জাতিক দায়িত্ব পালনকালে আটটি প্রথম-শ্রেণীর খেলায় অংশগ্রহণের সুযোগ পান কেভিন রাইট। ৩৫ গড়ে ৩২২ রান তুলেন তিনি। তন্মধ্যে সর্বোচ্চ করেন ৮৮ রান ও ৩৪টি ডিসমিসাল ঘটানোয় পারদর্শীতা দেখান। শেফিল্ড শিল্ডে তাসমানিয়ার বিপক্ষে একটি খেলায় সাতটি ডিসমিসাল ও ৫৫ রান তুলে ম্যান অব দ্য ম্যাচের পুরস্কার লাভ করেন কেভিন রাইট। তাসত্ত্বেও, অস্ট্রেলীয় দল নির্বাচকমণ্ডলী ১৯৮০ সালে পাকিস্তান গমনের জন্য মার্শের বিকল্প উইকেট-রক্ষক হিসেবে ভিক্টোরিয়ার রিচি রবিনসনকে দলে যুক্ত করে।